open-index/open-wikipedia-markdown huggingface dataset:
ஏர் மொரீசியசு

**ஏர் மொரீசியசு** (Air Mauritius)  மொரிசியசு அரசின் ஏற்பில் அந்நாட்டில் செயல்படும் வானூர்தி நிறுவனமாகும். இதன் தலைமையகம் போர்ட் லூயிசில் அமைந்துள்ளது. இதன் முதன்மைத் தளம் சர் சிவசாகர் ராம்கூலம் பன்னாட்டு வானூர்தி நிலையம் ஆகும்.

இதன் 51% பங்குகளை ஏர் மொரிசீயசு ஹோல்டிங்சு நிறுவனம் கொண்டுள்ளது. ஏர் மொரீசியசு ஹோல்டிங்சின் பெரும்பகுதி பங்குகளை மொரீசியசு அரசு கையகப்படுத்தியுள்ளது. ஆப்பிரிக்காவின் முக்கிய வானூர்தி நிறுவனங்களில் இதுவும் ஒன்று.

இது மலேசியா, இந்தியா, சிங்கப்பூர், ரீயூனியன், ஹொங் கொங் ஆகிய நாடுகளுக்கு வான்வழிப் போக்குவரத்துகளைக் கொண்டுள்ளது.

## மேற்கோள்கள்

## வெளியிணைப்புகள்

*Air Mauritius official website (ஆங்கிலத்தில்)

பகுப்பு:விமானசேவை நிறுவனங்கள்
பகுப்பு:மேற்கோள் வழு-ref குறிச்சொல்லுக்கு உரையில்லாதவை
1762

**1762** (MDCCLXII) ஒரு வெள்ளிக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது செவ்வாய்க்கிழமையில் ஆரம்பமானது.

## நிகழ்வுகள்
* ஜனவரி 4 - ஸ்பெயின் மற்றும் நேப்பில்ஸ் மீது இங்கிலாந்து போரை அறிவித்தது.
* மே 5 - ரஷ்யாவும் புரூசியாவும் அமைதி உடன்பாட்டை எட்டின.
* சூலை 17 - ரஷ்யாவின் மூன்றாம் பீட்டர் கொல்லப்பட்டதை அடுத்து அவனது மனைவி இரண்டாம் கத்தரீன் அரசியானாள்.

## பிறப்புகள்
* ஜனவரி 31 - லக்லான் மக்குவாரி, காலனித்துவ நிர்வாகி (இ. 1824)
* ஏப்ரல் 26 - சியாமா சாஸ்திரிகள், கருநாடக இசை மும்மூர்த்திகளில் ஒருவர் (இ. 1827)
* மே 19 - யோஃகான் ஃபிக்டே, ஜெர்மனிய மெய்யியல் அறிஞர் (இ. 1814)
* நவம்பர் 1 - ஸ்பென்சர் பேர்சிவல், ஐக்கிய இராச்சியத்தின் பிரதமர் (இ. 1812)

## இறப்புகள்

## நாற்காட்டி

## மேற்கோள்கள்

*
சர் சிவசாகர் ராம்கூலம் பன்னாட்டு வானூர்தி நிலையம்

**சர் சிவசாகர் ராம்கூலம் பன்னாட்டு வானூர்தி நிலையம் (Sir Seewoosagur Ramgoolam International Airport)** மொரீசியசில் அமைந்துள்ள முதன்மை வானூர்தி நிலையம் ஆகும். இது மொரீசியசின் தலைநகரான போர்ட் லூயிசில் இருந்து 26 மைல் தொலைவில் அமைந்துள்ளது. உள்ளூர் அளவில் முதன்மைத் தளமாகிய பின், ஆப்பிரிக்கா, ஆசியா, ஐரோப்பா ஆகிய கணடங்களின் பல நாடுகளுக்கு வானூர்தி சேவைகளை இயக்குகிறது. புதிய பயணிகள் முனையம் ஒன்று கட்டப்படுகிறது.

## சென்று சேரும் இடங்கள்

## மேலும் பார்க்கவும்
* ஏர் மொரீசியசு

## மேற்கோள்கள்

## வெளியிணைப்புகள்

* Airports of Mauritius (ஆங்கிலத்தில்)
* Air Mauritius (ஆங்கிலத்தில்)
* Civil Aviation Department  (ஆங்கிலத்தில்)

பகுப்பு:மொரிசியசு வானூர்தி நிலையங்கள்
1758

**1758** (MDCCLVIII) ஒரு ஞாயிற்றுக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது வியாழக்கிழமையில் ஆரம்பமானது.

## நிகழ்வுகள்
* ஜூன் 23 - ஏழாண்டுகள் போர்: பிரித்தானியப் படைகள் ஜெர்மனியில் கிரெஃபீல்ட் என்ற இடத்தில் பிரெஞ்சுப் படைகளை வென்றனர்.
*  ஆகஸ்டு 25 - பிரஷ்யாவின் இரண்டாம் பிரெடெரிக் மன்னன் *சோண்டோர்ஃப்* என்ற இடத்தில் ரஷ்ய இராணுவத்தைத் தோற்கடித்தான்.
* அக்டோபர் 14 - ஏழாண்டுப் போர்: ஆஸ்திரியா பிரஷ்யாவை வெற்றி கொண்டது.
* நவம்பர் 25 - பிரித்தானியப் படைகள் பிரெஞ்சு வசமிருந்த Fort Duquesne (பென்சில்வேனியா) ஐக் கைப்பற்றினர்.
* டிசம்பர் 25 - ஹேலியின் வால்வெள்ளி ஜொகான் பாலிட்ச் என்னும் ஜெர்மனியரால் அவதானிக்கப்பட்டது.

## நாள் அறியப்படாதவை
* யாழ்ப்பாணத்தில் கத்தோலிக்கத் திருமணங்களுக்கு டச்சு ஆட்சிக்காரரினால் வரி அறவிடப்பட்டது.

## பிறப்புகள்
* ஏப்ரல் 28 - ஜேம்ஸ் மன்ரோ, ஐக்கிய அமெரிக்காவின் ஐந்தாவது குடியரசுத் தலைவர் (இ. 1831)
* மே 17 - ஜார்ஜ் பெல்தம் (George Beldham) இங்கிலாந்து அணியின் துடுப்பாட்டக்காரர்.
* சூன் 27 - ஜான் ஃபிரீமேண்டில் இங்கிலாந்து அணியின் துடுப்பாட்டக்காரர். (இ. 1831)
* அக்டோபர் 11 - ஹென்ரிச் வில்லெம் ஒல்பெர்ஸ் (Henrich wilhelm Matthaus Olbers) ஜெர்மானிய நாட்டில் பிறந்த வானவியலாளர். (இ. 1840)
* ரிச்சர்ட் ஃபீல்டர் இங்கிலாந்து அணியின் துடுப்பாட்டக்காரர்.

## இறப்புகள்

## நாற்காட்டி

## மேற்கோள்கள்

*
தமிழகம் பற்றிய தொலெமியின் குறிப்புகள்

**தமிழகம் பற்றிய தொலெமியின் குறிப்புகள்** என்னும் இக்கட்டுரை கிரேக்க புவியியலாளர் தொலெமி (கி.பி 90 - 168) குறித்த தமிழக பகுதிகளை விளக்குகிறது. தொலெமியின் குறிப்புகளை வி. கனகசபை என்பவர் The Tamils 1800 Years Ago என்னும் ஆங்கில நூலில் விரிவாக கொடுத்திருப்பார். மேலும் இதில் தொலெமி குறித்து வைத்த தமிழகத்தின் ஊர்கள் எங்கு இருக்கலாம் என்ற அனுமானங்களையும் முடிவுகளையும் தந்திருப்பார். இதில் முக்கிய தலைநகரங்கள் மற்றும் துறைமுகங்கள் பற்றிய கனகசபையின் கூற்றை மற்ற ஆய்வாளர்களும் ஏற்றுக் கொண்டுள்ளனர். ஆனால் சிறிய நகரங்கள், துணை நகரங்கள், துணைத் துறைமுகங்கள் போன்றவற்றை வி. கனகசபை கணித்ததில் இருந்து சில ஆராய்ச்சியாளர்கள் மாறு படுவதுமுண்டு. அவற்றையும் இக்கட்டுரை விளக்குகிறது.

## இடங்களின் பட்டியல்
### மேற்குக்கரை துறைமுகங்கள்

தமிழகத்தின் மேற்குக்கரை சார்ந்த துறைமுகங்கள், ஆறுகள் மற்றும் நகரங்கள்

### பரிசு ஆற்றுக்கும் சுயுடோசுடமாசு ஆற்றுக்கும் இடையிலுள்ள நகரங்கள்

### ஆய் நாட்டுத் துறைமுகங்கள்
அடுத்து அவர் குறிப்பது அயாய் நாடு சார்ந்த துறைமுகங்கள், ஆறுகள் மற்றும் நகரங்கள் ஆகும். இந்த அயாய் நாட்டை ஆய் குடியினரே ஆண்டு வந்தனர். அதன் பட்டியல்,

## மேலும் பார்க்க
* தொலமியின் தப்ரபானாவில் காணும் பெயர்கள்

## மூலம்
* 
* 

## மேற்கோள்களும் குறிப்புகளும்


பகுப்பு:தமிழர் பற்றி உள்ள அயல்நாட்டார் ஆவணங்கள்
பகுப்பு:கிரேக்க எழுத்துகள்
பானிபட் போர் (1526)

**முதலாம் பானிபட் போர்** (*Battle of Panipat*) என்பது பாபரின் படையெடுப்பு படைகளுக்கும், தில்லியை ஆண்ட இப்ராகிம் லோடியின் படைகளுக்கும் இடையே, பானிபத்த்தில்  21 ஏப்ரல் 1526 ஆம் ஆண்டில் நடைபெற்றது. இப்போரின் முடிவில்  தில்லியில் முகலாயப் பேரரசு நிறுவப்பட்டது. இந்த போர் வெடிமருந்து சுடுகலன்கள் மற்றும் புலம் பீரங்கி தொடர்புடைய முந்தைய போர்களில் ஒன்று. 21 ஏப்ரல் 1526 அன்று இப்ராகிம் லோடி இறந்ததனால் இப்போர் முடிவுக்கு வந்தது.

### பின்னணி
பாபர் மற்றும் இப்ராகிம் லோடியின் படைகளுக்கு இடையே நடந்த பானிபட் போர் (1526) ஆகும். இந்தியாவுக்குள் நுழைந்து இப்ராகிம் லோடியை தோற்கடிக்க தௌலத் கான் லோடியால் பாபர் அழைக்கப்பட்டார்

மத்திய ஆசியாவில் உள்ள சமர்கந்த் நகரத்தை இரண்டாவது முறையாக இழந்த பிறகு, பாபர் 1519 இல் செனாப் ஆற்றின் கரையை அடைந்தபோது இந்துஸ்தானைக் கைப்பற்றுவதில் கவனம் செலுத்தினார்.

1524 வரை, பஞ்சாப் வரை தனது ஆட்சியை விரிவுபடுத்துவதே அவரது நோக்கமாக இருந்தது, முக்கியமாக அவரது பேரரசின் ஒரு பகுதியாக இருந்ததால், அவரது மூதாதையரான தைமூரின் பாரம்பரியத்தை நிறைவேற்றுவதற்காக, அந்த நேரத்தில், வட இந்தியாவின் பெரும்பகுதி லோடி வம்சத்தின் இப்ராஹிம் லோடியின் ஆட்சியின் கீழ் இருந்தது.

ஆனால் பேரரசு சிதைந்து கொண்டிருந்தது. அவருக்கெதிராக பல பிரிவினையாளர்கள் இருந்தனர். பஞ்சாபின் கவர்னர் தௌலத் கான் லோடி மற்றும் இப்ராஹிமின் மாமா அலா-உத்-தின் ஆகியோரிடமிருந்து அவர் அழைப்புகளைப் பெற்றார். அவர் இப்ராஹிமுக்கு ஒரு தூதரை அனுப்பினார், நாட்டின் சிம்மாசனத்திற்கு தன்னை சரியான வாரிசு என்று கூறிக்கொண்டார், இருப்பினும் தூதர் லாகூரில் தடுத்து வைக்கப்பட்டு மாதங்களுக்குப் பிறகு விடுவிக்கப்பட்டார்.

## மேற்கோள்கள்

## வெளி இணைப்பு
*Battle of Panipat animated battle map  by Jonathan Webb

பகுப்பு:16-ம் நூற்றாண்டுப் போர்கள்
பகுப்பு:அரியானாவின் வரலாறு
*
பகுப்பு:தில்லி சுல்தானகத்தின் போர்கள்
மத்தாயூ ஆர்ஃபிலா

**மத்தாயு ஜோசப் போனாவென்சர் ஆர்ஃபிலா** (*Mathieu Joseph Bonaventure Orfila*, காட்டலான் மொழி: Mateu Josep Bonaventura Orfila i Rotger, 24 ஏப்ரல் 1787 - 12 மார்ச் 1853) எசுப்பானிய நாட்டில் பிறந்த பிரெஞ்சு நச்சியல் மற்றும் வேதியியலாளர். இவரே நச்சியல் அறிவியலை நிறுவியவர்.

## தடய நச்சுயியலில் இவரது பங்கு
பொதுவாக ஒரு கொலை அல்லது கொலை முயற்சியில் நஞ்சு பயன்படுத்தியது உறுதி செய்யப்பட்டால் அல்லது சந்தேகம் இருந்தால், ஒரு தடய நச்சியல் வல்லுநர் பெரும்பாலும் நஞ்சு உள்ளடக்கிய சடலம் மற்றும் உணவுப் பொருட்களை  ஆய்வு செய்வார். ஆர்ஃபிலாவின் காலத்தில் பயன்படுத்தப்பட்ட முதன்மை நஞ்சு ஆர்சனிக் தனிம வகையாகும். அக்காலகட்டத்தில் ஆர்சனிக் இருப்பை சோதனை செய்ய எந்த நம்பகமான வழிகளும் இல்லை. ஆர்ஃபிலா தனது முதல் ஆய்வுக் கட்டுரையில் (Traité des poisons) ஆர்சனிக் இருப்பை சோதனை செய்து, அவற்றின் துல்லியத்தை அதிகரிக்க புதிய வழிமுறையை உருவாக்கி, பழைய முறைகளுக்கும் புத்துயிர் அளித்து, நஞ்சைப் பற்றிய புதிய நுட்பங்கள் மற்றும் தொழில்நுட்பங்கள் வெளியிட்டு பெரிதும் சாதனை செய்தார்.

1840 ஆம் ஆண்டில், மேரி லபார்கே என்ற பெண்மணி அவரது கணவரை ஆர்சனிக் பயன்படுத்தி மர்மமான முறையில் கொலை செய்தார் என்று வழக்கு பதிவு செய்யப்பட்டது. அக்காலத்தில் ஆர்செனிக் கிடைப்பது சுலபமாக இருந்தாலும், கொல்லப்பட்ட நபரின் சடலத்தில் ஆர்செனிக் காணப்படவில்லை, ஆனால், அவர் சாப்பிட்ட உணவில் கண்டுபிடிக்கப்பட்டது. நீதிமன்றம் கேட்டுக் கொண்டதற்கிணங்க ஆர்ஃபிலா விசாரணை மேற்கொண்டார். ஆர்சனிக்கைக் கண்டறிய பயன்படுத்திய சோதனை, (மார்ஷ் சோதனை), தவறாக மேற்கொள்ளப்பட்டிருந்ததைக்  கண்டுபிடித்தார் மற்றும் கொலை செய்யப்பட்டவரின் உடலில் உண்மையில் ஆர்சனிக் இருந்தது என்றும் கண்டுபிடித்து லபார்கே குற்றவாளி என்பதை உறுதிப்படுத்தினார்.

## மேற்கோள்கள்

*


## வெளி இணைப்புகள்
* Forensic Toxicology, how it solves cases and the major cases it solved 
* Bibliothèque Interuniversitaire de Médecine de Paris : Books, biography and studies on Orfila

பகுப்பு:பிரெஞ்சு அறிவியலாளர்கள்
பகுப்பு:எசுப்பானிய அறிவியலாளர்கள்
பகுப்பு:கண்டுபிடிப்பாளர்கள்
பகுப்பு:1787 பிறப்புகள்
பகுப்பு:1853 இறப்புகள்
பகுப்பு:நச்சியல்
பகுப்பு:பிரான்சிய வேதியியலாளர்கள்
மார்ஷ் சோதனை

**மார்ஷ் சோதனை** (*Marsh test*) என்பது ஆர்சனிக் நஞ்சு பயன்படுத்தப்பட்டுள்ளதைக் கண்டறியும் குறிப்பாக தடய நச்சியல் துறையில் பயனுள்ள மிகவும் முக்கியமான சோதனை முறையாகும். இது வேதியியலாளர் ஜேம்ஸ் மார்ஷ் என்பவரால் 1836 இல் முதலில் வெளியிடப்பட்டது.

## வெளி இணைப்புகள்
* 
* 

பகுப்பு:நச்சியல்
கிச்சுக் கிச்சுத் தம்பலம்

thumb|144px|காயை மறைத்தல்
thumb|144px|காயைக் கவித்தல்
**கிச்சுக் கிச்சுத் தம்பலம்** என்பது சிறுவர், சிறுமியர் விளையாடும் விளையாட்டுகளில் ஒன்று. சில வேளையில் பெரியவர்களும் சிறுவர்களோடு சேர்ந்துகொள்வர். இதனை ஈழத்தமிழர் **குச்சாட்டம்** எனவும் வழங்குவர். 

சிறு மணல் கரையில் துரும்பை மறைத்துக் கண்டுபிடிக்கச் செய்யும் விளையாட்டு. இருவர் ஆட்டம். ஒருவர் துரும்பை மறைப்பவர். மற்றொருவர் கண்டுபிடிப்பவர். இருகைப் பெருவிரலும் இணைந்து விரல்கள் நீட்டப்பட்ட நிலையில் கைக்குள் அடங்கும் மணல் அல்லது புழுதிமண் கரை அமைக்கப்படும். அதன் நீளம் விளையாடுபவர் கையில் ஒருமுழம் இருக்கும். 

:கிச்சுக் கிச்சுத் தம்பலம்
:கிய்யாக் கிய்யாத் தம்பலம்
:மச்சு மச்சு தம்பலம்
:மாயா மாயா தம்பலம் 

இப்படிப் பாடிக்கொண்டு தன் கையிலுள்ள துரும்பை ஒருவர் மறைப்பார்.

கண்டுபிடிப்பவர் தம் இருகை விரல்களையும் கோத்துக்கொண்டு துரும்பு இருக்கும் இடத்திலுள்ள கரையைம் பொத்திக்கொள்வார். மறைத்தவர் கை பொத்தப்படாத கரையைக் கிண்டித் தான் மறைத்த துரும்பை எடுக்கவேண்டும். அப்பகுதியில் துரும்பு இல்லையென்றால், இருக்குமிடத்தைக் கையால் பொத்தி மறைத்தவர் தான் மறைத்த இடத்தில் துரும்பு இருப்பதை எடுத்துக் காட்டவேண்டும். யார் கையில் துரும்பு அகப்படுகிறதோ அவர் துரும்பை மறைக்கும் ஆட்டத்தைத் தொடங்குவார்.

இது ஒரு ஊக விளையாட்டு. இதனை ஊழ்த்திற விளையாட்டு என்றும் கொள்ளலாம்.

சங்ககாலத்தில் இப்படி ஒரு புன்னைக்கொட்டையை மறைத்து விளையாடிய பெண் ஒருத்தி அதனை எடுக்காமலே விட்டுவிட்டுப் போய்விட்டாளாம். அது முளைத்து வளர்ந்தபோது மறைத்து விளையாடிய சிறுமி அதற்குப் பால் ஊற்றி வளர்த்தாளாம் என நற்றிணை பாடல் ஒன்று கூறுகிறது.

## அடிக்குறிப்பு

## மேலும் பார்க்க
*தமிழர் விளையாட்டுகள் (அண்மைய காலம்)

பகுப்பு:தமிழர் விளையாட்டுகள்
பகுப்பு:சிறுவர் விளையாட்டுகள்
இசைக் கலைஞர்கள் (கரவாஜியோ)

**இசைக் கலைஞர்கள்** (*The Musicians*) என்பது புகழ்பெற்ற இத்தாலிய ஓவியரான கரவாஜியோ (முழுப்பெயர்: மிக்கேலாஞ்சலோ மெரீசி தா கரவாஜியோ) என்பவரால் வரையப்பட்ட ஓர் ஓவியம் ஆகும். இதை கரவாஜியோ என்னும் பரோக்கு கலை ஓவியர் சுமார் 1595இல் வரைந்தார். இந்த ஓவியம் ஐக்கிய அமெரிக்க நாடுகளின் நியூயார்க் நகரத்தின் பெருநகரக் கலைக்கூடத்தில் (*Metropolitan Museum of Art*) உள்ளது.

## வரலாறு

கரவாஜியோவின் கலையை ஆதரித்தவர்களுள் முக்கியமான ஒருவர் கர்தினால் பிரான்செஸ்கோ மரியா தெல் மோந்தே என்பவர். அவருடைய வேண்டுகோளுக்கு இணங்க கரவாஜியோ "இசைக் கலைஞர்கள்" என்னும் ஓவியத்தை 1595 அளவில் வரைந்தார்.

## ஓவியத்தின் அமைப்பு
கரவாஜியோ வரைந்த இந்த ஓவியத்தில் நான்கு இளைஞர்கள் இசை எழுப்புவதில் ஈடுபட்டுள்ளார்கள். அவர்கள் உடுத்தியிருக்கும் ஆடைகள் கிரேக்க-உரோமைய செவ்விய காலத்தை நினைவூட்டுகின்றன. மூன்று இளைஞர்கள் இசைக் கருவிகளை மீட்டுவதும் பாடலைப் பாடுவதுமாக உள்ளனர். நான்காம் இளைஞன் (பின்புறம், இடது) காம தேவனைப் போல உடையணிந்து, திராட்சைப் பழத்தைக் கொய்து எடுப்பதுபோல ஓவியர் சித்தரித்துள்ளார். திராட்சை இரசம் உள்ளத்துக்குக் கிளர்ச்சியூட்டுவதுபோல, இசை உள்ளத்தின் உணர்வுகளைத் தட்டி எழுப்புகிறது என்னும் கருத்தோடு, இசை ஓவியங்களில் காம தேவனுக்கு இடம் கொடுப்பது அன்றைய வழக்கம்.  

## ஓவியத்தில் இருப்போர்

ஓவியத்தின் மையமாக இருக்கும் இளைஞன் கையில் யாழ் போன்ற நரம்புக் கருவி உள்ளது. அது கரவாஜியோவின் தோழன் மாரியோ மின்னீத்தி. அவனை அடுத்து, சற்றே பின்புறமாக, பார்வையாளரை நோக்கி இருக்கும் இளைஞன் ஓவியரின் சுய உருத்தோற்றம் என்று அடையாளம் காட்டப்பட்டுள்ளது. 

காம தேவனைப் போல் இருக்கும் இளைஞன் கரவாஜியோ வரைந்த "யாழ் இசைக்கும் கலைஞன்" (*The Lute Player*), "புனித பிரான்சிசின் பரவச நிலை" (*Saint Francis of Assisi in Ecstasy*) மற்றும் "பழம் உரிக்கும் இளைஞன்" (*Boy Peeling Fruit*) ஆகிய ஓவியங்களில் சித்தரிக்கப்படுகின்ற அதே உருமாதிரி என்று தெரிகிறது. அவற்றை கரவாஜியோ சில ஆண்டுகளுக்கு முன் வரைந்திருந்தார்.

## இசைப் பின்னணி
இந்த ஓவியம் வரையப்பட்ட கால கட்டத்தில் திருச்சபை இசைக் கலையைப் பெரிதும் ஆதரித்தது. கர்தினால் பிரான்செஸ்கோ மரியா தெல் மோந்தே போன்ற கலை ஆர்வம் மிக்க திருச்சபைத் தலைவர்கள் பலர் கலைஞருக்கு ஊக்கமும் ஆதரவும் அளித்தனர். இசையின் மறுமலர்ச்சி ஏற்பட்ட அதே சமயத்தில் புதுப்புது வித இசையமைப்புகளும் ஊக்கம் பெற்றன. இருப்பினும், கரவாஜியோவின் இந்த ஓவியம் சமயக் கருத்தை வலியுறுத்துவதற்கு மாறாக உலகுசார் இசைப் பாணியையே முன்வைக்கிறது.

ஓவியத்தில் வரும் இளைஞர்கள் காதல் பாட்டு இசைக்கின்றனர். யாழ் இசைப்பவனின் கண்கள் கலங்கியிருக்கின்றன. ஒருவேளை காதல் தோல்வியின் இரேகைகள் அங்கே தெரியலாம். ஓவியத்தின் முன்னணியில் உள்ள வயலின் ஐந்தாம் கலைஞன் ஒருவன் இந்த ஓவியத்தில் இருப்பதை மறைமுகமாகக் காட்டுகிறது. ஒருவேளை ஓவியரின் மனத்தில் ஓவியத்தைப் பார்ப்பவரும் இசைக் குழுவில் இணைய அழைக்கப்படுவதாகக் கருதலாம். 

## கரவாஜியோவின் சிறப்புமிக்க ஓர் ஓவியம்

அதுவரை கரவாஜியோ வரைந்த ஓவியங்களுள் "இசைக் கலைஞர்கள்" ஓவியமே அதிக செறிவு மிக்கது. நான்கு மனித உருவங்களை இணைத்து வரைந்தது ஒரு சவாலாகவே இருந்தது. நான்கு கலைஞர்களும் தனித்தனியே, ஒருவர் மற்றவரோடு தொடர்பின்றி இருப்பதுபோல் தோன்றுகிறது. 

இந்த ஓவியம் ஆங்காங்கே சேதமடைந்துள்ளது. இசைக் குறிப்புகளைக் கொண்ட ஏடும் சேதமடைந்துள்ளதால் அதில் எழுதப்பட்ட குறிப்புகளை முற்றிலுமாக அடையாளம் காண இயலவில்லை.

## குறிப்புகள்

பகுப்பு:ஓவியங்கள்
90377 செட்னா

**90377 செட்னா** (*90377 Sedna*; சின்னம்: ) என்பது ஒரு மிகப் பெரும் திரான்சு-நெப்டியூனியப் பொருள். 2012 ஆம் ஆண்டுத் தகவல்களின் படி, இது சூரியனுக்கும் நெப்டியூனுக்கும் இடையில் உள்ள தூரத்தை விட மூன்று மடங்கு அதிக தூரத்தில் உள்ளது.
நிறமாலையியலின் படி செட்னாவின் மேற்பரப்பு ஏனைய திரான்சு-நெப்டியூனியப் பொருட்களினது மேற்பரப்புகளை ஒத்துள்ளது, குறிப்பாக நீர், மெத்தேன், நைட்ரசன், மற்றும் தோலின்களைக் கொண்ட பனிக்கட்டி ஆகியவற்றின் கலவைகளாக உள்ளது.  சூரியக்குடும்பத்தில் செவ்வாய்க் கோளுக்கு அடுத்து உள்ள சிவப்பு விண்பொருள் செட்னா ஆகும். செட்னா பல வானியலாளர்களால் குறுங்கோள் எனக் கருதப்பட்டாலும், பன்னாட்டு வானியல் கழகத்தின் 2006 முன்மொழிவுக்கு அமைய இது ஒரு கோளாக இருக்கவும் தகுதியுடையது,, ஆனாலும் வானியல் கழகம் இதனை ஒரு கோளாக அதிகாரபூர்வமாக இதுவரை அறிவிக்கவில்லை.

புளுட்டோ கோளின்  நான்கில் மூன்று பங்கு அளவு கொண்ட இது சூரியனை நீள்வட்ட பாதையில் சுற்றி வருகிறது. 2003 நவம்பர் மாதம் அமெரிக்க விண்வெளி ஆய்வு நிறுவனமான நாசாவால் இக் கோள் கண்டுபிடுக்கப்பட்டது. கதிரவனுக்கும் பூமிக்குமுள்ள தூரத்தைப்போல் 90 மடங்கு அதிகத் தொலைவில் உள்ள இதன் நீள்வட்டப் பாதையில் ஒருமுறைச் சுற்றிவர 10500 ஆண்டுகளாகிறது.  செவ்வண்ணத்திலிருக்கம் இக் கோள், ஒரு சிறு கோளேயாகும். இதன் விட்டம் 1800 கிலோ மீட்டராகும். இதன் பரப்பு வெப்பநிலை -240 செல்சியசு ஆகும்.  செட்னாவின் நீண்டபாதைக்குக் காரணம் புற விண்மீன்களின் கவர்ச்சி விசையாக இருக்கலாம். அல்லது பிற சூரியகுடும்பத்திலுள்ள கோளை, நமது சூரியன் கவர்ந்து இழுத்துக் கொண்டதாகவும் இருக்கலாம். 
## கண்டுபிடிப்பு
டாக்டர் மைக் பிரவுன் தலைமையிலான விஞ்ஞானிகள் குழு நவம்பர், 2003ம் ஆண்டில் சூரியக் குடும்பத்தின் இந்தப் புதிய வான்பொருளைக் கண்டுபிடித்தனர். இக்கோள் சூரியனிலிருந்து 1700 கோடி கிலோமீட்டர் தொலைவில் அமைந்துள்ளது. இக்கோளுக்கு முதன்முதலில் வழங்கப்பட்ட பெயர் *2003விபி12* என்ற குறியீடு ஆகும்.

## பெயர் காரணம்
**செட்னா** என்ற பெயர் கிரேக்க பெண் கடவுள்களில் ஒன்று. ஆர்டிக் பனிப் பிரதேச இன்யூட்(INUIT) மக்களின் கடல் தேவதையின் பெயரே செட்னா ஆகும். ஆர்க்டிக் பெருங்கடலில் உள்ள உயிரினங்களை உருவாக்கியது இந்த பெண் தெய்வம் தான் என நம்பப்படுகிறது.

## செட்னாவின் அமைப்பு
thumb|right|செட்னாவின் சுற்றுவட்டப் பாதை: செட்னா (சிவப்பு), வியாழன் (ஆரஞ்சு) சனி (மஞ்சள்), யுரேனஸ் (பச்சை), நெப்டியூன் (நீலம்) மற்றும் புளூட்டோ (பர்ப்பிள்)|alt=The orbit of Sedna lies well beyond these objects, and extends many times their distances from the Sun
* **செட்னா** சிவப்பு நிறத்தில் காணப்படுகிறது. இது சூரியனின் வெப்பம் படாததால் உறைந்த நிலையில் காணப்படுகிறது. சுமார் 1180 முதல்  2360 கிலோமீட்டர் விட்டம் கொண்டது.

## சுற்றுவட்ட பாதை
செட்னா இதுவரை எந்த சூரிய குடும்ப கோள்களிலும் இல்லாத வினோதமான சுற்றுவட்ட பாதையை கொண்டுள்ளது.

## மேற்கோள்கள்

## உசாத்துணை
* மனோரமா இயர் புக் 2005.
* செட்னா

பகுப்பு:சூரியக் குடும்பம்
மோர்மொன் நூல்

**மோர்மொன் நூல் ** (*Book of Mormon*) என்ற புனித நூல்  பின்னாள் புனிதர்களால்  விவிலியத்துடன் இணைந்து கடவுளின் வாக்காக நம்பப்படுவதாகும். இதன் ஆங்கிலப் பதிப்பு முதன்முதலில் மார்ச்சு 1830இல் ஜோசஃப் ஸ்மித், ஜூனியர் என்பவரால் பதிப்பிக்கப்பட்டது. பழைய ஏற்பாட்டில் குறிப்பிடப்படும் இறைவாக்கினர் போல தம்மை அறிவித்துக் கொண்ட இவர் தமக்கு ஓர் தேவதூதர் கொடுத்த தங்கத் தகடுகளிலிருந்து ஆங்கிலத்திற்கு மொழி பெயர்த்ததாகக் கூறினார். இந்த தங்கத்தகடுகளில் முதன்முதலாக எழுதப்பட்டிருந்த மொழி  " யூதர்களின் கற்றலையும்  எகிப்தியர்களின் மொழியும்" கொண்டு உருவானதாக இந்த நூலில் குறிப்பிடப்பட்டுள்ளது.

மோர்மொன் என்பவரால் பதியப்பட்ட நெபைட்டுக்கள், இலாமனைட்டுக்கள் என்ற இரு மக்கள் குழுக்களைப் பற்றிய கதையின் சுருக்கமே மோர்மொன் நூலில் இடம் பெற்றுள்ளது.   இவர்களது மூதாதையர்கள் தங்கள் தந்தை *லெகி*யுடன் இயேசு கிறிஸ்து பிறப்பதற்கு 600  ஆண்டுகளுக்கு முன்னரே  யெரூசலத்தை விட்டு நீங்கியதாகவும் மாபெரும்  பெருங்கடலைக் கடந்து புதிய உலகத்தில் குடியேறியதாகவும் குறிப்பிடுகிறது. இந்தக் குடும்பங்களின் வாழ்க்கை, நகரங்கள், போர்கள், அரசு அமைப்புகள், ஆன்மிக புரிதல்கள் மற்றும் சமய நம்பிக்கைகளை இந்நூல் விவரிக்கிறது. இதன் முதன்மை குறிக்கோளாக இயேசு கிறிஸ்து குறித்தான  கற்கையைப் பரப்புவதாகும். இந்த மக்களிடையே இயசு கிறிஸ்து வருகை புரிந்து அதிசயங்கள் நிகழ்த்தி சரியான வாழும் முறையை வழிகாட்டியதே இந்த நூலின் மையக் கருத்தாகும்.

## வெளி இணைப்புகள்

*மார்மன் புத்தகம் PDF
*Project Gutenberg has the full text of the Book of Mormon in various formats (LDS chapters and numbering)
*RLDS 1908 Book of Mormon (RLDS chapters and numbering)
*Book of Mormon at Scriptures.lds.org

## மேற்கோள்கள்

பகுப்பு:மொர்மனியம்
சிவதீக்கை

சைவ நெறியில் திருமுறைகளையும் சிவாகமங்களையும் ஓதுவதற்கும், சைவ ஒழுக்கத்தை மேற்கொண்டு ஒழுகுவதற்கும் உரிய தகுதியை உண்டு பண்ணுவது **சிவதீக்கை** எனப்படும். 

## வகைகள்

சிவதீக்கை நிராதர தீக்கை, சாதார தீக்கை என இரு வகைப்படும்.

### நிராதர தீக்கை

வேறோர் ஆதாரத்தைக் கொள்ளாது சிவபெருமான் தானே நேர் நின்று செய்வது நிராதர தீக்கை எனப்படும்.

### சாதார தீக்கை

வேறொரு பொருளைத் தனக்கு ஆதாரமாகக் கொண்டு இறைவன் செய்யும் தீக்கை சாதார தீக்கை எனப்படும்.

## காண்க

## ஆதாரம்

* டாக்டர் கோமதி சூரியமூர்த்தி எழுதிய “சைவசமய சாத்திரக் கட்டுரைகள் (தொகுதி3)” நூல் பக்கம் 179

பகுப்பு:சைவ சமயம்
1773

**1773** (MDCCLXXIII) ஒரு வெள்ளிக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது செவ்வாய்க்கிழமையில் ஆரம்பமானது.

## நிகழ்வுகள்
* ஜனவரி 17 - கப்டன் ஜேம்ஸ் குக் அண்டார்க்டிக் வட்டத்தை அடைந்த முதல் ஐரோப்பியன் ஆனான்.
* பெப்ரவரி 9 - வில்லியம் ஹென்றி ஹாரிசன், ஐக்கிய அமெரிக்காவின் 9வது குடியரசுத் தலைவர் (இ. 1841)
* டிசம்பர் 16 - அமெரிக்கப் புரட்சி: பாஸ்டன் தேநீர் கொண்டாட்டம் - அமெரிக்கர்கள் பிரித்தானிய கிழக்கிந்தியக் கம்பனியின் கப்பல்களில் ஏறி தேநீர் பெட்டிகளை பாஸ்டன் துறைமுகத்தில் எறிந்தனர்.

## நாள் அறியப்படாதவை

## பிறப்புகள்
* மே 8 - லார்ட் பிரடெரிக் பியூகிளெர்க் (Lord Frederick Beauclerk) இங்கிலாந்து அணியின் துடுப்பாட்டக்காரர். (இ. 1850)
* திசம்பர் 27 - ஜார்ஜ் கேலி (Sir George Cayley) ஆங்கிலப் பொறியாளரும், வானூர்தியியலின் வரலாற்றில் மிக முக்கியமான நபரும் ஆவார். (இ. 1857)

## இறப்புகள்

## நாற்காட்டி

## மேற்கோள்கள்

*
ராபர்ட் பெல்லார்மின்

புனித **ராபர்ட் பெல்லார்மின்** (;  4 அக்டோபர் 1542 – 17 செப்டம்பர் 1621) ஒரு இத்தாலிய இயேசு சபைத் துறவியும், கத்தோலிக்க திருச்சபையின் கர்தினாலும் ஆவார். இவர் கத்தோலிக்க மறுமலர்ச்சியில் மிக முக்கியப் பங்கு வகித்தவர்களுல் ஒருவர். இவருக்கு புனிதர் பட்டமளிப்பு 1930இல் திருத்தந்தை பதினொன்றாம் பயஸால் அளிக்கப்பட்டது. அடுத்த ஆண்டே இவர் திருச்சபையின் மறைவல்லுநர் என அறிவிக்கப்பட்டார். இவரின் விழா நாள் 17 செப்டம்பர் ஆகும்.

## கலீலியோவின் வழக்கு
1616இல் திருத்தந்தை ஐந்தாம் பவுலின் ஆணையின் படி கலீலியோ கலிலியின் புத்தகங்கள் தடை செய்யப்படுவதையும் கோப்பர்னிய கொள்கையினை அறிவியலின் படி நிறுவ இயலாவிட்டால் அக்கொள்கையினை கைவிடும்படியாகவும் இவர் கலீலியோவை வற்புறுத்தினார். இதற்கு கலீலியோ இணங்கியதால் அவர் மீது எந்த நடவடிக்கையையும் இவர் எடுக்கவில்லை. ஆயினும் பெல்லார்மினின் இறப்புக்குப் பின்பு 1633இல் கலீலியோ கோப்பர்னிய கொள்கை புத்தகத்தை வெளியிட்டதால் மீண்டும் விசாரிக்கப்பட்டார்.

## வெளி இணைப்புகள்
*Bellarmine's Letters at Historical Archives of the Pontifical Gregorian University
*St. Robert Bellarmine from Fr. Alban Butler's ''Lives of the Saints''
*
*
*CERL page
*Episodes from his life  at Catholic forum web-site.
*De Laicis (treatise on civil government) in English translation
*The Seven Words on the Cross 
*The Eternal Happiness of the Saints
*The Art of Dying Well (archive.org)
*The Art of Dying Well (text PDF)
*The Writings of St. Robert Bellarmine as a Source for the Declaration of Independence 

பகுப்பு:1542 பிறப்புகள்
பகுப்பு:1621 இறப்புகள்
பகுப்பு:இத்தாலியின் கிறித்தவப் புனிதர்கள்
பகுப்பு:இயேசு சபையினர்
பகுப்பு:இத்தாலியக் கர்தினால்கள்
பகுப்பு:கத்தோலிக்க மறுமலர்ச்சி
பகுப்பு:கத்தோலிக்க மறைவல்லுநர்கள்
1760

**1760** (MDCCLX) ஒரு செவ்வாய்க்கிழமையில் ஆரம்பமான ஒரு கிரிகோரியன் நெட்டாண்டாகும். பழைய ஜூலியன் நாட்காட்டியில் இது சனிக்கிழமையில் ஆரம்பமானது.

## நிகழ்வுகள்
* ஜனவரி 9 - ஆப்கானியர்கள் மரதர்களைத் தோற்கடித்தனர்.
* மார்ச் 20 - பாஸ்டன் நகரில் இடம்பெற்ற பெரும் தீ நகரில் 349 கட்டிடங்களைச் அழித்தது.
* ஜூன் 23 - ஏழாண்டுகள் போர்: ஆஸ்திரியா புரூசியாவை வென்றனர்.
* அக்டோபர் 9 - ஏழாண்டுப் போர்: ரஷ்யா பேர்லின் நரைப் பிடித்தது.
* அக்டோபர் 25 - மூன்றாம் ஜோர்ஜ் பெரிய பிரித்தானியாவின் மன்னனானான்.

## நாள் அறியப்படாதவை

## பிறப்புகள்
* ஏப்ரல் 25 - ராபர்ட் புருடெனல் (Robert Brudenell, 6th Earl of Cardigan) இங்கிலாந்து அணியின் துடுப்பாட்டக்காரர். (இ. 1837)
* அக்டோபர் 17 - ஜார்ஜ் டெஹானி (George Dehaney) இங்கிலாந்து அணியின் துடுப்பாட்டக்காரர். (இ. 1807)
* வீரபாண்டிய கட்டபொம்மன், தமிழகத்தில் ஆங்கிலேயர் ஆட்சியை எதிர்த்துப் போரிட்டவர்களுள் மன்னர் ஆவார்.
* வேலு நாச்சியார் பதினெட்டாம் நூற்றாண்டில் பிரித்தானியக் கிழக்கிந்தியக் கம்பனிக்கு எதிராக ஆயுதம் ஏந்திப் போராடிய பெண் போராளி ஆவார்.

## இறப்புகள்

## நாற்காட்டி

## மேற்கோள்கள்

*
பீட்டர் கனிசியு

புனித **பீட்டர் கனிசியு** (), (8 மே 1521 – 21 டிசம்பர் 1597) என்பவர் ஒரு இயேசு சபை குருவும் கிறித்தவச் சீர்திருத்த இயக்கத்தின் போது செருமனி, ஆசுதிரியா, போகிமியா, மோராவியா மற்றும் சுவிட்சர்லாந்து ஆகியநாடுகளில் கத்தோலிக்க திருச்சபையின் படிப்பினைகளை மக்களுக்கு புரியுமாறு விளக்கி கூறியவரும் ஆவார். கத்தோலிக்க திருச்சபை கிறித்தவச் சீர்திருத்த இயக்கத்திற்குப் பின்பு செருமனியில் கண்ட மறுமலர்ச்சிக்கு இவரும் இயேசு சபையுமே காரணம் என நம்பப்படுகின்றது.

இவர் கத்தோலிக்க திருச்சபையில் புனிதர் எனவும் திருச்சபையின் மறைவல்லுநர் எனவும் ஏற்கப்படுகின்றார்.

பகுப்பு:1521 பிறப்புகள்
பகுப்பு:1597 இறப்புகள்
பகுப்பு:இயேசு சபையினர்
பகுப்பு:நெதர்லாந்தின் கிறித்தவப் புனிதர்கள்
பகுப்பு:கத்தோலிக்க மறைவல்லுநர்கள்
மூத்த பிளினி

**கையசு பிலினியசு செக்குண்டசு** (*Gaius Plinius Secundus*, கிபி 23 – ஆகத்து 25, 79 கிபி), பொதுவாக **மூத்த பிளினி** (*Pliny the Elder*) என அழைக்கப்பட்டவர், உரோம எழுத்தாளரும், வரலாற்றாளரும், இயற்கை மெய்யியலாளரும் ஆவார். அத்துடன் உரோமைப் பேரரசின் கடற்படை, மற்றும் இராணுவத் தளபதியாகவும் பேரரசர் வெஸ்பாசியானின் நண்பராகவும் இருந்தவர். இவர் தனது வாழ்நாளின் பெரும் பகுதியை இயற்கை வரலாறு, மற்றும் புவியியல் நிகழ்வுகளை ஆராய்வதில் கழித்தார். இவர் கிபி 77 இல் வெளியிட்ட *இயற்கை வரலாறு* (Naturalis Historia) என்னும் இலத்தீன் மொழியிலான நூலே இன்று கிடைப்பவற்றுள் மிகவும் பழமையான கலைக்களஞ்சியம் ஆகும். இயற்கை வரலாறு, கலையும் கட்டிடக்கலையும், மருத்துவம், புவியியல், நிலவியல், போன்றவை தொடர்பான 37 பிரிவுகளைக் கொண்டதாக இது உள்ளது. 100 ஆக்குனர்களால் எழுதப்பட்ட 2000 வெவ்வேறு ஆக்கங்களில் இருந்து 20,000 குறிப்புகளைத் தொகுத்துள்ளதாகவும், தனது சொந்த அநுபவங்களில் இருந்தும் பலவற்றை உள்ளடக்கி உள்ளதாகவும் அவர் தனது முன்னுரையில் தெரிவித்துள்ளார்.

பொம்பெயி நகரை அழித்த வெசுவியசு எரிமலை வெடிப்பில் சிக்குண்ட தனது நண்பரையும் அவரது குடும்பத்தினரையும் கப்பல் ஒன்றின் மூலம் காப்பாற்ற முயன்ற போது கிபி 79, ஆகத்து 25 இல் இறந்தார்.

## மேற்கோள்கள்

## வெளி இணைப்புகள்

* Online Galleries, History of Science Collections, University of Oklahoma Libraries  High resolution images of works by Pliny the Elder in .jpg and .tiff format.
* 

பகுப்பு:23 பிறப்புகள்
பகுப்பு:79 இறப்புகள்
பகுப்பு:தமிழர் பற்றி உள்ள அயல்நாட்டார் ஆவணங்கள்
பகுப்பு:இத்தாலிய மெய்யியலாளர்கள்
1190

**1190** (MCXC) ஒரு திங்கட்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது வெள்ளிக்கிழமையில் ஆரம்பமானது.

## நிகழ்வுகள்
* மார்ச் 16 - சிலுவைப் படையினர் (Crusaders) யோர்க் நகரின் யூதர்களைப் படுகொலை செய்ய ஆரம்பித்தனர். பல யூதர்கள் தற்கொலை செய்து கொண்டனர்.
* ஜூன் 10 - மூன்றாவது சிலுவைப் போர்: புனித ரோமப் பேரரசன் முதலாம் பிரெடெரிக் ஜெருசலேம் நகரை நோக்கிய படையெடுப்பின் போது சாலி ஆற்றில் மூழ்கி இறந்தான்.

## நாட்காட்டி

## மேற்கோள்கள்

*
1763

**1763** (MDCCLXIII) ஒரு சனிக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது புதன்கிழமையில் ஆரம்பமானது.

## நிகழ்வுகள்
* பெப்ரவரி 10 - பிரான்ஸ் கியூபெக் மாநிலத்தை ஐக்கிய இராச்சியத்திற்கு அளித்தது.
* ஜூன் 24 - கிழக்கிந்திய கம்பனி பிளாசி போர் மூலம் முர்ஷிதா பாத்தை வென்று ஆங்கிலேய ஆட்சிக்கு ராபர்ட் கிளைவ் வழிவகுத்தார்.
* ஜூன் 28 - ஹங்கேரியில் நிலநடுக்கம் ஏற்பட்டது.

## நாள் அறியப்படாதவை
* பிரெஞ்சு செவ்விந்தியர் போர் முடிந்தது.

## பிறப்புகள்
* சனவரி 26 - காருல் யோவான் (*Karl Johan*, அல்லது *Charles John of Sweden and Norway*) சுவீடன் மற்றும் நார்வே நாடுகளின் மன்னராக ஆட்சி புரிந்தவர். (இ. 1844)
* மார்ச்சு 1 - வில்லியம் ஃபென்னெக்ஸ் இங்கிலாந்து அணியின் துடுப்பாட்டக்காரர். (இ. 1838)
* திசம்பர் 15 - ஜான் கிராட் (John Crawte) இங்கிலாந்து அணியின் துடுப்பாட்டக்காரர். (இ. 1836)
* கில்பர்ட் ஈஸ்ட் ( Gilbert East) இங்கிலாந்து அணியின் துடுப்பாட்டக்காரர்.

## இறப்புகள்
* சூலை 30 - எட்மன்ட் சேப்மன் (Edmund Chapman) இங்கிலாந்து அணியின் துடுப்பாட்டக்காரர். (பி. 1695)
* நவம்பர் 10 - யோசப் பிரான்சுவா தூப்ளே இந்தியாவின் பிரெஞ்சு குடியேற்றங்களின் தலைமை ஆளுனராக இருந்தவர். (பி. 1697)

## நாட்காட்டி

## மேற்கோள்கள்

பகுப்பு:1763
1745

**1745** (MDCCXLV) ஒரு வெள்ளிக்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது செவ்வாய்க்கிழமையில் ஆரம்பமானது.

## நிகழ்வுகள்
* ஜூன் 16 - பிரித்தானியர் கேப் பிறெட்டன் தீவை பிரெஞ்சுப் படைகளிடம் இருந்து கைப்பற்றினர். இது தற்போது கனடாவின் ஒரு பகுதியாகும்.

## பிறப்புகள்
* பெப்ரவரி 18 - வோல்ட்டா, இத்தாலிய இயற்பியலாளர் (இ. 1827)
* மார்ச்சு 24 - ஜான் சாக்வில் (John Sackville, 3rd Duke of Dorset) இங்கிலாந்து அணியின் துடுப்பாட்டக்காரர் (இ. 1799)
* ஏப்ரல் 20 - பிலிப் பீனெல், பிரெஞ்சு மனநல மருத்துவர் (இ. 1826)

## இறப்புகள்
* அக்டோபர் 19 - ஜோனதன் ஸ்விப்ட், ஐரிய எழுத்தாளர் (பி. 1667)

## நாட்காட்டி

## மேற்கோள்கள்

*
1568

**1568** (MDLXVIII) ஒரு வியாழக்கிழமையில் ஆரம்பமான ஒரு கிரிகோரியன் நெட்டாண்டாகும். பழைய ஜூலியன் நாட்காட்டியில் இது திங்கட்கிழமையில் ஆரம்பமானது.

## நிகழ்வுகள்
* பெப்ரவரி 16 - நெதர்லாந்தின் அனைத்து மக்களுக்கும் ரோமன் கத்தோலிக்கத் திருச்சபையினரால் மரண தண்டனை விதிக்கப்பட்டது.
* மே 2 - ஸ்கொட்லாந்தில் லொக் லெவென் அரண்மனையில் சிறை வைக்கப்பட்டிருந்த முதலாம் மேரி அங்கிருந்து தப்பி வெளியேறினாள்.
* மே 23 - நெதர்லாந்து ஸ்பெயினிடம் இருந்து விடுதலையை அறிவித்தது.

## பிறப்புகள்
* ஏப்ரல் 5 - எட்டாம் அர்பன் கத்தோலிக்க திருச்சபையின் திருத்தந்தை (இ. 1644)

## நாட்காட்டி

## மேற்கோள்கள்

*
1241

**1241** (MCCXLI) ஒரு செவ்வாய்க்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது சனிக்கிழமையில் ஆரம்பமானது.

## நிகழ்வுகள்
* மார்ச் 18 - போலந்தின் கிராக்கோவ் நகரம் மங்கோலியர்களினால் சேதமாக்கப்பட்டது.
* ஏப்ரல் 9 - மங்கோலியப் படைகள் போலந்து மற்றும் ஜெர்மனியப் படைகளைத் தாக்கி தோற்கடித்தனர்.

## நாட்காட்டி

## மேற்கோள்கள்

*
1651

**1651** (MDCLI) கிரெகொரியின் நாட்காட்டியில் ஒரு ஞாயிற்றுக்கிழமையில் ஆரம்பமான சாதாரண (நெட்டாண்டு அன்று) ஆகும், அல்லது 10-நாட்கள் பின்தங்கிய பழைய யூலியன் நாட்காட்டியில் புதன்கிழமையில் ஆரம்பமான சாதாரண ஆண்டு ஆகும்.

## நிகழ்வுகள்
* சனவரி 1 - இரண்டாம் சார்ல்சு இசுக்கொட்லாந்தின் பேரரசனாக முடிசூடினான்.
* பெப்ரவரி 22 - வடகடலில் ஏற்பட்ட புயல் செருமனியின் கரையோரப் பகுதியில் ஆயிரக்கணக்கானோரை மூழ்கச் செய்தது. யூயிஸ்டு தீவு இரண்டாகப் பிளந்தது. பூயிசு தீவின் மேற்குப் பகுதி அழிந்தது.
* மார்ச் 4-5 - வடகடலில் ஏற்பட்ட இரண்டாவது புயல் நெதர்லாந்தைத் தாக்கியது. ஆம்ஸ்டர்டம் நகரம் வெள்ளத்தில் மூழ்கியது.
* சூன் 28-30 - உக்ரைன், பெரெஸ்தெச்கோ நகரில் போலந்து-லித்துவேனிய படையினர் சப்போரோசியான் கொசாக்குகளைத் தோற்கடித்தனர். இப்போரில் இருதரப்பிலும் 205,000 படையினர் பங்குபற்றினர்.
* செப்டம்பர் 3 - இங்கிலாந்து உள்நாட்டுப் போர்: வூஸ்டர் நகரில் இடம்பெற்ற சண்டையில் இங்கிலாந்தின் வருங்கால அரசன் இரண்டாம் சார்லசு தோற்கடிக்கப்பட்டார்.
* அக்டோபர் 15 - இரண்டாம் சார்ல்சு பிரான்சுக்குத் தப்பி ஓடினான்.

## பிறப்புகள்
* ஏப்ரல் 21 - புனிதர் யோசப் வாஸ், இலங்கையில் சேவையாற்றிய கத்தோலிக்க மதகுரு (இ. 1711)

## இறப்புகள்
*பெட்ரோ பரேட்டோ டி ரெசென்டே, போர்த்துக்கீசக் கிழக்கிந்திய அரசாங்கத்தின் குடிசார் அலுவலரும், நிலப்படவரைஞரும்

## மேற்கோள்கள்

*
மீன்பிடி கரை

thumbnail|மைனே வளைகுடாவில் உள்ள ஜார்ஜெஸ் கரைத்தட்டு கடற்றரையில் மிக உயர்ந்த பரப்பாகும். இதனை படத்தில் இளநீலப் பகுதியாக கீழ் நடுவில் காணலாம்.

**கரைத்தட்டு**, சில நேரங்களில் **மீன்பிடி கரை**, என்பது  கடலில் சுற்றியுள்ளப் பகுதியை விட ஆழம் குறைவான  பகுதியாகும்.  இங்கு  காற்று மற்றும் அலை மாற்றங்களால் சத்துமிக்க குளிர்ந்த நீர் அமைகிறது. இக்காரணத்தினால் இவை மீன்வளம் மிக்கதாக விளங்குகிறது.  மிகப்பெரும் கரைத்தட்டுகளான டாக்கர் கரைத்தட்டு, நியூபௌண்ட்லாந்தின் கிராண்ட்  கரைத்தட்டுக்கள்  உலகின் மிகவும் வளமான மீன்பிடிக் களங்களாக உள்ளன.

பத்தொன்பதாம் நூற்றாண்டில் சில கடல் மாலுமிகள் வாச்செட் ரீஃப் போன்ற கரைத்தட்டுக்களை குறிபிட்டுள்ளனர்; இவற்றின் உண்மைத்தன்மை குறித்த தெளிவு இல்லை.

## முக்கியமான கரைத்தட்டுகள்
உலகின் பெரிய கரைத்தட்டுக்களாவன:
# நியூ பௌண்ட்லாந்தின் பெரும் கரைத்தட்டுக்கள் (280,000 கி.மீ.²)  
# கிரேட் பகாமா கரைத்தட்டு  (95,798.12 கி.மீ.², தீவுகளுடன் உள்ளது, தீவுகளின் பரப்பை சேர்க்காது)
# சாயா டெ மல்கா (35,000 கி.மீ.², வடக்கு கரைத்தட்டை நீக்கி, குறைந்த ஆழம் 7 மீ)
# சீசெல்சு கரைத்தட்டு (31,000 கி.மீ.², 266 கி.மீ.² தீவுப் பரப்புகளையும் சேர்த்து)
# ஜார்ஜெஸ் கரைத்தட்டு (28,800 கி.மீ.²) 
# லாண்ட்ஸ்டௌன் கரைத்தட்டு (21,000 கி.மீ.², நியூ கலிடோனியாவின் மேற்கே, குறைந்தளவு ஆழம் 3.7 மீ)
# டாக்கர் கரைத்தட்டு (17,600 கி.மீ.², குறைந்தளவு ஆழம் 13 மீ)
# லிட்டில் பகாமா கரைத்தட்டு  (14,260.64 கி.மீ.², தீவுகள் உள்ளன, பரப்பு தீவுகளை சேர்க்காது)
# கிரேட் சாகோசு கரைத்தட்டு  (12,642 கி.மீ.², 4.5 கி.மீ.² தீவுப் பரப்பைச் சேர்த்து)
# ரீட் கரைத்தட்டு, இசுபார்ட்லி தீவுகள் (8,866 கி.மீ.², குறைந்த ஆழம் 9 மீ)
# கைகோசு கரைத்தட்டு, கைகோசுத் தீவுகள் (7,680 கி.மீ.², 589.5 கி.மீ.² தீவுப்பரப்பைச் சேர்த்து)
# மாக்லெசுபீல்டு கரைத்தட்டு (6,448 கமீ², குறைந்த ஆழம் 9.2 மீ)
# வடக்கு கரைத்தட்டு  அல்லது ரிச்சி  கரைத்தட்டு (5,800 கி.மீ.², சாயா டெ மல்காவின் வடக்கே, குறைந்த ஆழம் 
## வெளி இணைப்புகள்
*definition 

பகுப்பு:பெருங்கடல் ஆய்வியல்
14

கிபி ஆண்டு **14** (**[[ரோம எண்ணுருக்கள்|XIV]]**) என்பது ஜூலியன் நாட்காட்டியில் திங்கட்கிழமையில் ஆரம்பமான ஒரு சாதாரண ஆண்டு ஆகும். அக்காலத்தில் இவ்வாண்டு "பொம்பெயசு மற்றும் அப்புலெயசு ஆளுநர்களின் ஆட்சி ஆண்டு" (*Year of the Consulship of Pompeius and Appuleius*) எனவும், பண்டைய உரோமன் அப் ஊர்பி கொண்டிட்டா நாட்காட்டியில் "ஆண்டு 767" எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 14 என அழைக்கும் முறை நடைமுறைக்கு வந்தது. கிறித்தவப் பொது ஆண்டு முறையில் இது பதினான்காம் ஆண்டாகும்.

## நிகழ்வுகள்

### இடம் வாரியாக
#### உரோமப் பேரரசு
* உரோமைப் பேரரசை நிறுவிய அகஸ்ட்டஸ் இறக்கிறான். இவன் கடவுளாக அறிவிக்கப்படுகிறான்.
* அகஸ்டசின் பெறாமகன் திபேரியசு பேரரசன் ஆகிறான்.
* அகஸ்டசின் இறப்பை அடுத்து ரைன் ஆற்றின் படையினர் கிளர்ச்சியில் ஈடுபட்டனர்; செருமானிக்கசு, துரூசசு ஆகியோர் கிளர்ச்சியை அடக்கினர்.
* செருமனியின் படைத்தளபதியாக செருமானிக்கசு நியமிக்கப்பட்டான். இவன் நடத்திய போர் 16 ஆம் ஆண்டில் முடிவடைந்தது.
* செருமனியின் ரூர் ஆற்றுக் கரைகளில் வாழ்ந்த மார்சி இனத்துக்கெதிராக செருமானிக்கசு பெரும் தாக்குதலை நடத்தினான். மார்சி இனத்தவர் பலர் கொல்லப்பட்டனர்.
* கணக்கெடுப்பு ஒன்றின் படி, உரோமைப் பேரரசில் 4,973,000 குடிமக்கள் வாழ்ந்தனர்.

#### ஆசியா
* சீனாவை பஞ்சம் தாக்கியது. சீனர்கள் பலர் தன்னின உயிருண்ணிகளாயினர்.


## இறப்புகள்
* ஆகஸ்டு 19 &ndash; அகஸ்ட்டஸ், ரோமப் பேரரசன் (பி. கிமு 63)

## மேற்கோள்கள்

*
பகுப்பு:10கள்
15

கிபி ஆண்டு **15** (**[[ரோம எண்ணுருக்கள்|XV]]**) என்பது ஜூலியன் நாட்காட்டியில் செவ்வாய்க்கிழமையில் ஆரம்பமான ஒரு சாதாரண ஆண்டு ஆகும். அக்காலத்தில் இவ்வாண்டு "சீசர் மற்றும் பிளாக்கசு ஆளுநர்களின் ஆட்சி ஆண்டு" (*Year of the Consulship of Caesar and Flaccus*) எனவும், பண்டைய உரோமன் அப் ஊர்பி கொண்டிட்டா நாட்காட்டியில் "ஆண்டு 768" எனவும் அழைக்கப்பட்டது. நடுக் காலப்பகுதி முதல் ஐரோப்பாவில் அனோ டொமினி ஆண்டுகள் அறிமுகப்படுத்தப்பட்ட பின்னரே இவ்வாண்டுக்கு 15 என அழைக்கும் முறை நடைமுறைக்கு வந்தது. கிறித்தவப் பொது ஆண்டு முறையில் இது பதினைந்தாம் ஆண்டாகும்.

## நிகழ்வுகள்

### இடம் வாரியாக
#### உரோமப் பேரரசு
* எமோனா (இன்றைய லியுப்லியானா) அமைக்கப்பட்டது.
* செருமானிக்கசு ஆர்மீனியசுடன் டுயூட்டபுர்க் என்னுமிடத்தில் போரிட்டான்.
* ஆர்மீனியசின் மனைவி துஸ்நெல்டாவை செருமானிக்கசு கைப்பற்றினான்.
* டைபர் ஆறு பெருக்கெடுத்ததில் உரோமை நகரின் பெரும்பகுதி வெள்ளத்தில் மூழ்கியது.


## கலை
* உரோமைப் பேரரசன் அகஸ்டசின் வரலாற்றை நிகோலசு தமாசுகசு எழுதி வெளியிட்டார்.

## பிறப்புகள்
* செப்டம்பர் 24 - விட்டேலியசு, உரோமைப் பேரரசன்
* நவம்பர் 6 - அக்ரிப்பினா, உரோமைப் பேரரசி (இ. 59)

## மேற்கோள்கள்

*
பகுப்பு:10கள்
ஆய்வேடு

**ஆய்வேடு ** (*dissertation*) அல்லது **ஆய்வாக்கம்** (*thesis*)  என்பது பட்டப்படிப்பு அல்லது தொழில்முறை தகுதி பெறுவதற்காக ஒரு மாணவரின் ஆய்வு மற்றும் புரிதல்களை உள்ளடக்கிய  ஆவணம் ஆகும். ஆங்கிலத்தில் குறிப்பிடும்போது சில நாடுகளிலும் பல்கலைக்கழகங்களிலும்  "தீசிஸ்" அல்லது உடனொத்த சொல் பட்டப்படிப்பு மற்றும் பட்ட மேற்படிப்புக்காக வழங்கப்படும்  ஆய்வுக்கட்டுரைக்கும்  "டிசெர்டேசன்" என்ற சொல்  முனைவர் பட்டப்படிப்பிற்கான ஆய்வுக் கட்டுரைக்கும் பயன்படுத்தப்படுகிறது. வேறு சில நாடுகளிலும் பல்கலைக்கழகங்களிலும் இதற்கு எதிர்மாறாகவும் பயன்படுத்தப்படுகிறது.

தவிரவும் இச்சொற்கள் பட்டம் பெறுவதற்கு மட்டுமன்றி சில நேரங்களில்  பொது ஆய்வுகளின் முடிவுகளைத் தாங்கி வரும் ஆவணங்களுக்கும் பயன்படுத்தப்படுகிறது.  
## ஆய்வேட்டின் கட்டமைப்பும் வழங்குநடைகளும்
### கட்டமைப்பு

### வழங்குநடை

### ஆய்வுப்பொருள் மீளாய்வு

## ஆய்வேடு குழு

## ஆய்வேடு தேர்வுகள்

## ஆய்வேடு வழங்கல்கள்

## ஒளிப்படத் தொகுப்பு

File:1721 PhD Ceremony at Leiden University.jpg|லெடென் பல்கலைக்கழகத்தில் 1721ஆம் ஆண்டில் முனைவர் பட்டமளிப்பு விழாவைக் காட்டும் படம்
File:Irony thesis.png|ஓர் ஆய்வேட்டின் அட்டைப் பக்கம் 
File:Rene-Theophile-Hyacinthe Laennec (1781-1826) thesis title page.jpg|ரெனே லேன்னெக்கின் (1781–1826) ஆய்வேட்டு தலைப்பு பக்கம்

## சான்றுகோள்கள்


## வெளி இணைப்புகள்

* en.wikibooks.org/wiki/ETD_Guide Guide to electronic theses and dissertations on Wikibooks
* Networked Digital Library of Theses and Dissertations (NDLTD)
* EThOS Database Database of Theses available through the British Library

பகுப்பு:கல்வி
மைக்கேல் மீக்சு (மென்பொருள் உருவாக்குனர்)

**மைக்கேல் மீக்சு** (ஆங்கிலம்:Michael Meeks)கட்டற்ற மென்பொருள் உருவாக்கத்தில் ஈடுபட்டிருக்கும் ஒரு மென்பொருள் உருவாக்குனர் ஆவார்.  இவர், அலுவலக பயன்பாட்டு மென்பொருளான ஓப்பன் ஆபிசு உருவாக்கத்தில் முக்கிய பங்காற்றியுள்ளார்.  தற்போது லிப்ரே ஆபிசு உருவாக்கம், மேம்பாடு மற்றும் பரப்புதல் பணிகளில் ஈடுபட்டுள்ளார். இவர் நோவெல் நிறுவனத்தில்(Novell Inc.,)  பணியாற்றிவருகிறார்.  குனோம் திட்டத்தில் நீண்டநாட்களாக பங்களித்து வருகிறார், குறிப்பாக குனோம் கட்டமைப்பான கோர்பா, பொனோபொ போன்றவற்றில் இவரது பங்களிப்பு குறிப்பிடத்தக்கது.

## வெளி இணைப்புகள்
#மைக்கேல் மீக்சு என்ன செய்கிறார் இணையதளம் (ஆங்கிலத்தில்)  
#2004-ல் பெங்களூரில் நடந்த லினக்சு-பெங்களூரு நிகழ்ச்சியில் மைக்கேல் மீக்சு (ஆங்கிலத்தில்) 

பகுப்பு:கணினி நிரலர்கள்
பகுப்பு:வாழும் மக்கள்
பகுப்பு:கட்டற்ற மற்றும் திறமூல நிரலாளர்கள்
1039

**1039** (MXXXIX) ஒரு திங்கட்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது வெள்ளிக்கிழமையில் ஆரம்பமானது.

## நிகழ்வுகள்
* ஜூன் 4 - மூன்றாம் ஹென்றி புனித ரோமப் பேரரசன் ஆனான்.

## நாட்காட்டி

## மேற்கோள்கள்
1772

**1772** (MDCCLXXII) ஒரு புதன்கிழமையில் ஆரம்பமான ஒரு கிரிகோரியன் நெட்டாண்டாகும். பழைய ஜூலியன் நாட்காட்டியில் இது ஞாயிற்றுக்கிழமையில் ஆரம்பமானது.

## நிகழ்வுகள்
* ஜனவரி 1 - 90 ஐரோப்பிய நாடுகளில் பயன்படுத்தக்கூடியதான உலகின் முதலாவது பயணிகள் காசோலை லண்டனில் விற்பனைக்கு வந்தது.

## நாள் அறியப்படாதவை

## பிறப்புகள்
* ஏப்ரல் 28 - ஜான் லாம்பேர்ட் (John Lambert) இங்கிலாந்து அணியின் துடுப்பாட்டக்காரர். (இ. 1847)
* மே 24 - சார்ல்ஸ் மொன்டேகு ஸ்காட் (Charles Montagu-Scott, 4th Duke of Buccleuch) இங்கிலாந்து அணியின் துடுப்பாட்டக்காரர். (இ. 1819)
* சூன் 18 - ரிச்சர்ட் பெக்கட் (Richard Beckett) இங்கிலாந்து அணியின் துடுப்பாட்டக்காரர். (இ. 1809)
* அக்டோபர் 21 - சாமுவேல் டெய்லர் கோல்ரிட்ஜ் ஓர் ஆங்கில கவிஞராவார். (இ. 1834)
* ஜேம்ஸ் லாட்புரோக் இங்கிலாந்து அணியின் துடுப்பாட்டக்காரர். (இ. 1847)

## இறப்புகள்
* சூலை 23 - ஜான் பிரயன்ட் (John Bryant) இங்கிலாந்து அணியின் துடுப்பாட்டக்காரர். (பி. 1717)

## நாட்காட்டி

## மேற்கோள்கள்
1771

**1771** (MDCCLXXI) ஒரு செவ்வாய்க்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது சனிக்கிழமையில் ஆரம்பமானது.

## நிகழ்வுகள்
* பெப்ரவரி 12 - சுவீடன் மன்னன் அடொல்ஃப் பிரெடெரிக் இறந்ததை அடுத்து அவனது மகன் மூன்றாம் குஸ்டாவ் மன்னன் ஆனான்.
* சூலை 17 - இங்கிலாந்தின் சாமுவேல் ஹேர்னுடன் பயணித்த கனடாவின் சிப்பேவியன் பழங்குடிகளின் தலைவன் இனூயிட் மக்களின் ஒரு கூட்டத்தை நுனாவுட்டில் படுகொலை செய்தான்.
* அக்டோபர் 9 - டச்சு சரக்குக் கப்பல் பின்லாந்துக் கரையில் மூழ்கியது.

## நாள் அறியப்படாதவை

## பிறப்புகள்
* மார்ச்சு 14 - ஃபீலிக்ஸ் லாட்புரோக் (Felix Ladbroke) இங்கிலாந்து அணியின் துடுப்பாட்டக்காரர். (இ. 1840)
* மே 14 - ராபர்ட் ஓவன் ஒரு வேல்ஸ் சமூக சீர்திருத்தவாதியும் கற்பனாவாத சோசலிசம், கூட்டுறவு இயக்கம் ஆகியவற்றை உருவாக்கியவர்களில் ஒருவரும் ஆவார். (இ. 1858)
* செப்டம்பர் 25 - ஹென்ரி பர்ரோஸ் இங்கிலாந்து அணியின் துடுப்பாட்டக்காரர். (இ. 1829)

## இறப்புகள்

## நாட்காட்டி

## மேற்கோள்கள்
கிமு 2-ஆம் நூற்றாண்டு

**[[கிமு]] 2-ம் நூற்றாண்டு** (*2nd century BC*) என்பது கிமு 200 ஆம் ஆண்டின் முதலாவது நாளில் தொடங்கி கிமு 101 ஆம் ஆண்டின் கடைசி நாளில் முடிவடைந்த நூற்றாண்டைக் குறிக்கும்.

இரண்டாவது பியூனிக் போரில் வெற்றி பெற்ற உரோமைக் குடியரசு தனது எல்லையை மேலும் விரிவாக்கி, கடைசியாக கிரேக்கத்தையும் தன்னுடன் இணைத்துக் கொண்டது. மூன்றாம் பியூனிக் போரை அடுத்து கார்த்தேஜ் நகரை முற்றாக அழித்து வடக்கு ஆப்பிரிக்கக் கரையையும் கைப்பற்றியது. உரோமின் ஆதிக்கம் கிட்டக் கிழக்கு வரை பரவியது. செலுசிட் இராச்சியம் போன்ற எலெனிஸ்டிக் நாடுகள் புதிய ஆட்சியாளர்களுடன் போரினை விரும்பாத நிலையில் உரோமர்களுடன் உடன்பாட்டுக்கு வந்தன. நூற்றாண்டின் இறுதியில், உரோம இராணுவத்தில் சீர்திருத்தங்கள் மேற்கொள்ளப்பட்டன.  பொதுமக்கள் இராணுவம் கையசு மாரியசு தலைமையிலான தொழில்சார் தன்னார்வமுள்ள இராணுமாக மாற்றப்பட்டது.

கிழக்காசியாவில், சீனா ஆன் அரசமரபின் கீழ் பெரும் வெற்றி பெற்று வந்தது. ஆன் பேரரசு கிழக்கே கொரியா முதல் தெற்கே வியட்நாம், மேற்கே தற்போதைய கசக்ஸ்தான் வரை தனது எல்லையை விரிவாக்கியது. அத்துடன் இந்த நூற்றாண்டில் ஆன் பேரரசு மேற்குலகில் நாடுகளைக் காண்பதற்காக சாங் குயின் என்ற தனது நாடுகாண் பயணியை அனுப்பியது.

## நிகழ்வுகள்
* மார்ச் 14, கிமு 190 - உரோமையில் சூரிய கிரகணம் பதியப்பட்டது
* கிமு 175 - சிரியாவின் நான்காம் செலூக்கசு கொல்லப்பட்டதை அடுத்து நான்காம் அண்டியோக்கசு முடிசூடினான்.
* சூன் 21, கிமு 168 - உரோமில் நிலவு மறைப்பு பதியப்பட்டது.
* கிமு 164 - எருசலேம் கோவில் மறுசீரமைக்கப்பட்டது. அனுக்கா விழா ஆண்டுதோறும் கொண்டாடப்படுகிறது.
* கிமு 148 - உரோமைப் பேரரசு மக்கெடோனியாவைக் கைப்பற்றியது.
* கிமு 1129 - செலூசிட் இராச்சியம் கவிழ்ந்தது.
* தேரவாத பௌத்தம் இலங்கையில் மகிந்தவினால் அறிமுகப்படுத்தப்பட்டது.

## மேற்கோள்கள்


பகுப்பு:நூற்றாண்டுகள்
1765

**1765** (MDCCLXV) ஒரு செவ்வாய்க்கிழமையில் ஆரம்பமான ஒரு கிரிகோரியன் சாதாரண ஆண்டாகும். பழைய ஜூலியன் நாட்காட்டியில் இது சனிக்கிழமையில் ஆரம்பமானது.

## நிகழ்வுகள்

* மே 18 &ndash; கனடாவின் மொன்ட்றியால் நகரத்தின் பெரும்பகுதி தீயினால் அழிந்தது.
* ஆகஸ்டு 9 &ndash; உருசிய இராணி இரண்டாம் கத்தரீன் ஓட்காவினை தயாரிக்க புதிய வழிமுறையினை செயற்படுத்த ஆணையிட்டார்.
* செப்டம்பர் 6 &ndash; சுவிட்சர்லாந்தில் இழான் இழாக்கு உரூசோவின் வீடு தாக்கப்பட்டது.
* உண்மையான முதல் உணவகம் பாரிஸ் நகரத்தில் தொடங்கப்பட்டது.


## பிறப்புகள்
* மார்ச் 7 - யோசெப் நிசிபோர் நியெப்சு (Joseph Nicéphore Niépce) ஒரு பிரான்சியக் கண்டுபிடிப்பாளர். (இ. 1833)
* செப்டம்பர் 13 - ஹென்ரி ஃபிட்ஸ்ராய் ( Henry Fitzroy) இங்கிலாந்து அணியின் துடுப்பாட்டக்காரர். (இ. 1794)
* செப்டம்பர் 18 - பதினாறாம் கிரகோரி புனித ஆசிர்வாதப்பர் சபைத் துறவி மற்றும் கத்தோலிக்கத் திருச்சபையின் திருத்தந்தையாக இருந்தவர். (இ. 1846)
* ஹென்ரி குரோசியர் இங்கிலாந்து அணியின் துடுப்பாட்டக்காரர்.

## நாட்காட்டி

## மேற்கோள்கள்
கிங்டம் நிலையம்

**கிங்டம் மையம்** அல்லது **மன்னராட்சி மையம்** () அல் மம்லக்கா டவர் சவூதி அரேபியாவின் தலைநகரான ரியாத்தில் அமைந்துள்ள ஒரு வானளாவிய கட்டடம் ஆகும். மொத்தம் 99 மாடிகளுடன் 302.3 மீட்டர் (992 அடி)  உயரத்துடன் இருக்கம் இது சவுதிஅரேபியாவின் இரண்டாவது மிக உயரமான கட்டடம் ஆகும். இதன் 99-வது மாடியில் பார்வையாளர்கள் ரசிப்பதற்காக ஒரு பார்வைப்பகுதியும் உள்ளது.

கட்டடம் 3,000 வாகனங்கள் நிறுத்தும் வகையில் 100,000 சதுர மீட்டர் பரப்புள்ள தளத்தில் அமைந்துள்ளது.

### சான்றுகள்

பகுப்பு:வானளாவிகள்
பகுப்பு:சவூதி அரேபியா
சாரதா நம்பிஆரூரன்

முனைவர் **சாரதா நம்பிஆருரன்** ஒரு தமிழறிஞர், சொற்பொழிவாளர், பட்டிமன்றப் பேச்சாளராவார். இவர் தமிழ்நாட்டு தகவல் ஆணையத்தின் முதன்மை ஆணையராகவும் சென்னை கம்பன் கழகத்தின் இணைச் செயலராகவும் பதவி வகித்துள்ளார். இவரின் கணவர் கு. நம்பிஆருரன் தனித்தமிழ் இயக்கத்தைத் தொடங்கிய மறைமலைஅடிகளின் மகளான கு. திரிபுரசுந்தரியின் மகனாவார்.

## இளமைக்காலமும் கல்வியும்
திருநெல்வேலி மாவட்டம் சங்கர நயினார் கோயிலைச் சேர்ந்த இவர் சென்னை இராணி மேரிக் கல்லூரியில் 1967 இல் முதுகலைத் தமிழில் பட்டமும் திருச்சி பாரதிதாசன் பல்கலைக்கழகத்தில் 1982 இல் நிறைஞர் பட்டமும் மதுரை காமராசர் பல்கலைக்கழகத்தில் 1987 இல் முனைவர் பட்டமும் பெற்றார்.

## பணி வாழ்க்கை
1967 முதல் நாமக்கல், திண்டுக்கல், மதுரை, தஞ்சாவூர், சென்னை இராணி மேரிக் கல்லூரிகளில் தமிழ்ப்பேராசிரியராகப் பணியாற்றியவர். சேலம் அரசினர் மகளிர் கலைக்கல்லூரியில் 2004 முதல் 2005 வரை முதல்வராகப் பணியாற்றி ஓய்வு பெற்றார். 1972 முதல் 1976 வரை குடும்பத்துடன் இலண்டனில் வாழ்ந்தபோது பி.பி.சி. தமிழோசையில் பணியாற்றினார்.

### இலக்கிய சமயப்பணி
இலண்டன் முருகன்கோவில் குழுவில் சிறப்பு உறுப்பினராகவும் இலண்டனில் முறையாகத் தமிழ் வகுப்பும் இசைவகுப்பும் நடத்தினார். தமிழ்ப்புலமை, இசையாற்றல் ஆகிய இரண்டையும் இணைத்து இசை பேருரை ஆற்றுவது இவரின் தனிச்சிறப்பு அகில இந்திய வானொலி நிலையத்தில் 15 வயது முதல் இளையபாரதம், வினாடி வினா, மாதர் நிகழ்ச்சி, சான்றோர் சிந்தனை, இலக்கியப் பேருரைகள் வழங்கியுள்ளார். 1991- 92 மார்கழி மாதம் 30 நாட்களும் வானொலியில் திருவெம்பாவைப் பாடல்களுக்கு விளக்கம் தந்துள்ளார். தொலைக்காட்சியிலும் வினாடிவினா, சமயப் பேருரைகள், இலக்கியச் சோலை நிகழ்ச்சிகள் தயாரித்து வழங்கியுள்ளார். 1992 ல் கும்பகோணத்தில் நடைபெற்ற மகாமகம் விழாவைத் தொலைக்காட்சி ஒளிபரப்பிய போது நேர்முக வர்ணனை செய்துள்ளார். இலங்கை, சிங்கப்பூர், அமெரிக்கா, கனடா உள்ளிட்ட பல அயல்நாடுகளில் இலக்கிய சமய சொற்பொழிவுகளை ஆற்றியுள்ளார்.

## வெளியிட்ட நூல்கள்
# அலைகடலுக்கப்பால்-பயணநூல் 
# நீலாம்பிகை அம்மையாரின் படைப்புகளில் சமுதாயச் சிந்தனைகள்
# பாவைப்பாடல் - விளக்கம்
# செஞ்சொற்கவி இன்பம்
# தனித்தமிழ் இயக்கத்தின் தோற்றமும் வளர்ச்சியும்
# ஆரூரன் அருந்தமிழ்
# சான்றோர் சிந்தனைகள்
# சொற்றமிழ் பாடுக. 
# சகல கலாவல்லி மாலை (உரை)
# பயன் தரும் பதிகங்கள்.

## குறிப்பிடத்தக்க விருதுகள்
* தமிழக அரசு - நல்லாசிரியர் விருது டாக்டர் ராதாகிருஷ்ணன் விருது (1997)
* தமிழக அரசின் கலைமாமணி விருது (1998)
* தமிழக அரசின் பேரறிஞர் அண்ணா விருது (2007) 
* சென்னை கம்பன் கழகத்தின் இயற்றமிழ் அறிஞர் விருது (2025)
## வெளி இணைப்புகள்

பகுப்பு:தமிழ்ப் பேச்சாளர்கள்
பகுப்பு:வாழும் மக்கள்
1 E+9 மீ²

பல மடங்கு அளவுகளில் வேறுபடும் புவியியல் பகுதிகளை ஒப்புநோக்க கீழே 1000 km<sup>2</sup>க்கும் 10000&nbsp;கி.மீ.2க்கும் இடையேயுள்ள பகுதிகள் பட்டியலிடப்பட்டுள்ளன. 

* 1000 கி.மீ.<sup>2</sup>க்குக் குறைவான பரப்பளவுள்ளவை
* 1000&nbsp;கி.மீ.2க்கு இணையானவை:
** **1 E+9 மீ²**
** 32&nbsp;கி.மீ. நீளமுள்ள பக்கங்களை உடைய சதுரம்
** 18&nbsp;கி.மீ. ஆரையுடைய வட்டம்
** 100,000 ஹெக்டேர்கள்
** ஏறத்தாழ. 386 சதுர மைல்கள்
** ஏறத்தாழ 247,105 ஏக்கர்கள்

## ஆப்பிரிக்கா
* 1,651&nbsp;கி.மீ2 — சன்சிபார், தான்சானியா தீவுகள்,  இந்தியப் பெருங்கடல்
* 1,860&nbsp;கி.மீ2 — மொரிசியசு, இந்தியப் பெருங்கடல்
* 2,170&nbsp;கி.மீ2 — கொமொரோசு, இந்தியப் பெருங்கடல்
* 2,499&nbsp;கி.மீ2 — கேப் டவுன், தென்னாப்பிரிக்கா
* 3,000&nbsp;கி.மீ2 — டானா ஏரி, எதியோப்பியா
* 4,033&nbsp;கி.மீ2 — கேப் வெர்ட், அட்லான்டிக் பெருங்கடல்
* 7,234&nbsp;கி.மீ2 — கேனரி தீவுகள், ஸ்பெயின்
* 8,502&nbsp;கி.மீ2 — வோல்டா ஏரி, கானா
* 9,965&nbsp;கி.மீ2 — கின்ஷாசா, காங்கோ மக்களாட்சிக் குடியரசு

## ஆசியா
* 1,004&nbsp;கி.மீ2 — சமுட் பிரகான் பிரதேசம், தாய்லாந்து
* 1,035&nbsp;கி.மீ2 — புபனேசுவர், இந்தியா
* 1,057&nbsp;கி.மீ2 — உல்சான், தென் கொரியா
* 1,074&nbsp;கி.மீ2 — சாங்குவா கவுன்டி, தாய்வான்
* 1,108&nbsp;கி.மீ2 — ஹொங்கொங்
* 1,221&nbsp;கி.மீ2 — டோயுவான் கவுன்டி, தாய்வான்
* 1,291&nbsp;கி.மீ2 — யுன்லின் கவுன்டி, தாய்வான்
* 1,398&nbsp;கி.மீ2 — புல்வாமா மாவட்டம், சம்மு காசுமீர், இந்தியா
* 1,414&nbsp;கி.மீ2 — ஆலப்புழா மாவட்டம், கேரளம், இந்தியா
* 9,323&nbsp;கி.மீ2 — யமகாடா, சப்பான்

## ஐரோப்பா
* 1,285&nbsp;கி.மீ2 — ரோம் இத்தாலி
* 9,251&nbsp;கி.மீ2 — சிப்ரஸ் தீவு
* 9,536&nbsp;கி.மீ2 — கரின்தியா, ஆஸ்திரியா

## வட அமெரிக்கா
* 1,214&nbsp;கி.மீ2 — நியூ யார்க், ஐக்கிய அமெரிக்கா
* 2,779&nbsp;கி.மீ2 — ஒட்டாவா, ஒன்டாரியோ, கனடா

## தென் அமெரிக்கா
* 1,523&nbsp;கி.மீ2 — சாவோ பாவுலோ, பிரேசில்
* 8,394&nbsp;கி.மீ2 — சிலோ தீவுகள், சிலி

## ஓசியானா
* 1,687&nbsp;கி.மீ2 — சிட்னி, ஆஸ்திரேலியா
* 2,860&nbsp;கி.மீ2 — சமோவா
* 8,806&nbsp;கி.மீ2 — மெல்பேர்ண், ஆஸ்திரேலியா
* 10,000 கி.மீ<sup>2</sup>க்குக் அதிகமான பரப்பளவுள்ளவை

## மேற்கோள்கள்

பகுப்பு:அலகுகள்
நடத்தையியல்

**நடத்தையியல்** (*behaviorism*, அல்லது *behaviourism*) என்பது உளவியல் வளர்ச்சியில் 20-ஆம் நூற்றாண்டின் ஆரம்பத்தில் கிளை அடித்த ஒரு பகுதி. இதற்கு காரணமானவர் ஜான் பி. வாட்சன் (1878–1958) ஆவார். உளவியலில் வில்ஹெல்ம் வூண்ட் (1832-1920) என்பவரின் கருத்துக்கு எதிராகவே இவர் இதை ஆரம்பித்தார். டிட்ச்னர் என்பவர் வூண்டின் மாணவர். இவர் மனதின் உருவமைப்பைக் கண்டுணரவேண்டும் என உளவியலில் மனதின் "கட்டமைப்பியம்"structuralism த்தை உருவாக்கினார். இவருக்கு ஆதரவாக மனதின் அமைவை உணர வூண்ட்  "தற்சோதனை" முறையை உருவாக்கினார். ஆனால் வாட்சன் இதை மறுத்தார். தனியொருவரின் மனநிலையின் உணர்வு, உணர்ச்சி, கவனம், அறிவை ஒருவர் தன்னைத்தானே சோதித்துச் சொல்லும் முறையில் உண்மையிருக்காது. இதை உளவியலிலிருந்தே நீக்கவேண்டும் என்றார். வெளிப்படையாகத் தெரியும் நடத்தையை அறிவியல் முறையில் அளக்கலாமே ஒழிய வெளிப்படையாகத் தெரியாத அகநிலை மனநிலையை அறிவியல் முறையில் அளக்கமுடியாது என உளவியலை வாட்சன் வரையறுத்திருக்கிறார்.

## மேற்கோள்கள்

பகுப்பு:நடத்தை
வரித்தலை வாத்து

240px|''அன்செர் இண்டிகசு''|thumb|right

**வரித்தலை வாத்து** (**Bar-headed Goose**)(*அன்சர் இண்டிகசு*), அல்லது பட்டைத்தலை வாத்து
மத்திய ஆசியாவின் மலை ஏரிகளில் இனப்பெருக்கம் செய்து தெற்காசியாவிற்கு வலசை போகும் வாத்து இனமாகும்; மிக அதிக உயரத்தில் பறந்து செல்லும் பறவையாக இது இருக்கலாம் என்று ஆய்வுகள் தெரிவிக்கின்றன.

## உடலமைப்பு
மயிலை நிறமும் பழுப்பு நிறமும் கூடிய உடலும் வெண்ணிற தலையும் கழுத்தும் கொண்டு விளங்கும் வாத்து; பிடரியில் காணப்படும் இரு கரும்பட்டைகள் இதன் பெயர்க்காரணமாக அமைந்தன. ஆண் வாத்திற்கும் பெண் வாத்திற்கும் வேறுபாடு காணப்படுவதில்லை . அளவில் நடுத்தர வாத்து என்ற பிரிவிலுள்ள பட்டைத்தலை வாத்து, 71–76 செ.மீ (28–30 அங்குலம்) மொத்த நீளமும்  1.87–3.2 கிலோ கிராம் (4.1–7.1 lb) எடையும் கொண்டது.

## சிறப்பியல்புகள்
*உலகின் மிக உயரத்தில் பறக்கக்கூடிய பறவையினங்களுள் ஒன்று. அவ்வாறு பறக்கும் போது, அவைகள் காற்றில் மிதந்துச் செல்வதில்லை. மாறாக இறக்கைகளை, பலமாக அடித்துக்கொண்டு பறக்கிறது. இதனால் உடல் சூடு அதிகமாகி, உயரத்திலிருக்கும் குளிர்ச்சியிலிருந்து பாதுகாப்பு கிடைக்கிறது.
*பூமியை விட்டு மேலே செல்ல,செல்ல உடலுக்குத் தேவைப்படும் உயிர்க்காற்று(oxygen) மிகவும் குறைவாகவே கிடைக்கும். ஏனெனில், அங்குள்ள வான்சூழலில் 30% உயிர்க்காற்றே இருக்கும். அக்குறைந்த காற்றை, சிறப்பாக பயன்படுத்த, இதன் உடலின் குருதி தந்தூகிகள் சிறப்பான முறையில் அமைந்துள்ளதால், அத்தந்தூகிகள் அப்பறவைக்கு தேவைப்படும் உயிர்க்காற்றை, செவ்வனே உடல்முழுவதும் சீராகத் தருகின்றன. இதனால் பறவையால் 7மணி நேரத்திற்கும் மேலேயே, தொடர்ந்து பறக்க முடிகிறது. அதாவது 1000 கி.மீ.களுக்கும் மேலே, எங்கும் நில்லாமல் தொடர்ந்து பறக்கிறது.
*இவைகள் மணிக்கு 80 கி.மீ.வேகத்தில் பறக்கின்றன. நல்ல காற்றோட்டச் சூழல் இருப்பின், அதன் பறக்கும் வேகம்160கி.மீ. வரை எனக் கணக்கிட்டுள்ளனர்.

## சூழலியல்
இதன் வெயிற்கால வாழ்விடம் மலை ஆறுகளாகும்; அங்குள்ள சிறு புல் பூண்டுகள் இதன் உணவாகும். நடு ஆசிய நாடுகளான மங்கோலியா, கசகசுதான், கிரிகிசுதான், தசிகிசுதான், மேற்கு சீனா , இந்தியாவில் லதாக், திபெத்  ஆகிய இடங்களில் பட்டைத்தலை வாத்துகள் இனப்பெருக்கம் செய்கின்றன. தமிழ்நாட்டில் கூந்தன்குளம், கோடியக்கரை போன்ற இடங்களுக்கு இந்தப் பறவைகள் ஆண்டுதோறும் வருகின்றன. இவற்றின் எண்ணிக்கையை அறிவது மிகவும் கடினம் ஏனெனில், இவை  மேல்,  தங்கள் வாழ்விடங்களைக் கொண்டுள்ளன

## மேற்கோள்கள்

பகுப்பு:வலசை போகும் பறவைகள்
பகுப்பு:வாத்துகள்
பகுப்பு:இந்தியப் பறவைகள்
பகுப்பு:தமிழ்நாட்டில் காணப்படும் பறவைகள்
பகுப்பு:மங்கோலியப் பறவைகள்
பகுப்பு:திபெத்தியப் பறவைகள்
எதிர்க்கட்சித் தலைவர் (இலங்கை)

இலங்கையில் **எதிர்க்கட்சித் தலைவர்** (*Leader of the Opposition*) என்பவர் முக்கிய எதிர்க்கட்சிக்குத் தலைமை தாங்குபவர் ஆவார். இக்கட்சி இலங்கை நாடாளுமன்றத்தில் அரசில் அங்கம் வகிக்காத மிகப் பெரும் கட்சியின் தலைவர் அல்லது நாடாளுமன்றத்தில் இரண்டாவது பெரும் கட்சியின் தலைவர் ஆவார். இப்பதவி பொதுநலவாய நாடுகளில் அங்கம் வகிக்கும் நாடுகளில் ஒரு பொதுவான அரசியல் பதவியாகும். 

தற்போதைய எதிர்க்கட்சித் தலைவர் ஐக்கிய மக்கள் சக்திபின் தலைவர் சஜித் பிரேமதாச ஆவார்.

## எதிர்க்கட்சித் தலைவர்கள் (1947–இன்று)
அரசுத்தலைவராகவோ அல்லது பிரதமர்களாகவோ பதவியில் இருந்தவர்கள் *சாய்வெழுத்தில்* தரப்பட்டிருக்கிறது.

### பிரதிநிதிகள் சபை (1947–1972)

### தேசிய அரசுப் பேரவை (1972–1978)

### நாடாளுமன்றம் (1978–இன்று)

## மேற்கோள்கள்
**Parliament of Sri Lanka - Handbook of Parliament*, எதிர்க்கட்சித் தலைவர்கள் 

## இவற்றையும் பார்க்க
*இலங்கை சனாதிபதி
*இலங்கை பிரதமர்